CELEX: 32006R1784
Language: da
Date: 2006-12-04 00:00:00
Title: Kommissionens forordning (EF) nr. 1784/2006 af 4. december 2006 om ændring af Europa-Parlamentets og Rådets forordning (EF) nr. 2037/2000 for så vidt angår brugen af proceshjælpestoffer

5.12.2006   
            
            
               DA
            
            
               Den Europæiske Unions Tidende
            
            
               L 337/3
            
         
      KOMMISSIONENS FORORDNING (EF) Nr. 1784/2006
   af 4. december 2006
   om ændring af Europa-Parlamentets og Rådets forordning (EF) nr. 2037/2000 for så vidt angår brugen af proceshjælpestoffer
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (1), særlig artikel 2, sekstende led, tredje punktum, og
   ud fra følgende betragtninger:
   
               (1)
            
            
               Det ozonnedbrydende stof tetrachlormethan (TCM) er opført under gruppe IV i bilag I til forordning (EF) nr. 2037/2000, som således fastsætter anvendelsesbegrænsninger for dette stof.
            
         
               (2)
            
            
               På baggrund af nye oplysninger og tekniske udviklinger, som taskforcen om proceshjælpestoffer under Montreal-protokollen om stoffer, der nedbryder ozonlaget, redegjorde for i sin rapport fra oktober 2004 (2), vedtog parterne i Montreal-protokollen beslutning XVII/7 (3) på deres 17. møde i december 2005. I beslutning XVII/7 føjes CTM til den reviderede tabel A under beslutning X/14 som proceshjælpestof ved fremstilling af radioaktivt mærket cyanocobalamin, som er et lægemiddel til brug for diagnose af de sandsynlige årsager til mangel på B12-vitamin.
            
         
               (3)
            
            
               Under den nuværende retstilstand forbyder forordning (EF) nr. 2037/2000, at CTM bruges som proceshjælpestof ved fremstilling af radioaktivt mærket cyanocobalamin i Fællesskabet. Derfor skal forordningens bilag VI ændres, hvis denne anvendelse skal tillades i overensstemmelse med ovennævnte beslutning, som der for nylig er opnået enighed om under Montreal-protokollen.
            
         
               (4)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 18, stk. 1, i forordning (EF) nr. 2037/2000 —
            
         UDSTEDT FØLGENDE FORORDNING:
   Artikel 1
   Bilag VI til forordning (EF) nr. 2037/2000 affattes som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. december 2006.
      
         
            På Kommissionens vegne
         
         Stavros DIMAS
         
         
            Medlem af Kommissionen
         
      
   
   
      (1)  EFT L 244 af 29.9.2000, s. 1. Senest ændret ved forordning (EF) nr. 1366/2006 (EUT L 264 af 25.9.2006, s. 12).
   
      (2)  Report of the Process Agents Task Force, oktober 2004, s. 17. (http://hq.unep.org/ozone/teap/Reports/PATF/PATF_Report2004.pdf).
   
      (3)  17. møde mellem parterne i Montreal-protokollen i 2005, beslutning XVII/7: Liste over anvendelser af kontrollerede stoffer som proceshjælpestoffer. (http://hq.unep.org/ozone/Meeting_Documents/mop/17mop/17mop-11.e.pdf).
   
      BILAG
      
         
            »BILAG VI
            Processer, hvori kontrollerede stoffer anvendes som proceshjælpestof, jf. artikel 2, sekstende led
            
                        a)
                     
                     
                        anvendelse af tetrachlormethan til fjernelse af nitrogentrichlorid ved fremstilling af chlor og natriumhydroxid
                     
                  
                        b)
                     
                     
                        anvendelse af tetrachlormethan til genvinding af chlor fra restgas fra chlorfremstilling
                     
                  
                        c)
                     
                     
                        anvendelse af tetrachlormethan ved fremstilling af chloreret gummi
                     
                  
                        d)
                     
                     
                        anvendelse af tetrachlormethan ved fremstilling af isobutylacetophenon (ibruprofen, smertestillende middel)
                     
                  
                        e)
                     
                     
                        anvendelse af tetrachlormethan ved fremstilling af polyphenylenterephthalamid
                     
                  
                        f)
                     
                     
                        anvendelse af tetrachlormethan ved fremstilling af radioaktivt mærket cyanocobalamin
                     
                  
                        g)
                     
                     
                        anvendelse af CFC-11 ved fremstilling af tynd folie af polyolefinfibre
                     
                  
                        h)
                     
                     
                        anvendelse af CFC-12 ved fotokemisk syntese af perfluorpolyetherpolyperoxid-udgangsstoffer til Z-perfluorpolyethere og difunktionelle derivater
                     
                  
                        i)
                     
                     
                        anvendelse af CFC-113 ved reduktion af perfluorpolyetherpolyperoxid-mellemprodukt til produktion af perfluorpolyetherdiestere
                     
                  
                        j)
                     
                     
                        anvendelse af CFC-113 ved fremstilling af perfluorpolyetherdioler med høj funktionalitet
                     
                  
                        k)
                     
                     
                        anvendelse af tetrachlormethan ved fremstilling af cyclodim
                     
                  
                        l)
                     
                     
                        anvendelse af HCFC i processerne under litra a) til k), når det sker for at erstatte CFC eller tetrachlormethan.«